[{"text_idx": "#000011", "text": "Resultaat oli samas va\u0308gagi selge ja klaarilt kureeritud: Neucha\u0302tel on tegelikult arthouse-festival, mille vo\u0303istlusprogrammis na\u0308idatakse neid filme, millel on kasvo\u0303i va\u0308ike temaatiline flirt fantastikaga, ehk mis kaugenevad kas loos vo\u0303i visuaalis mingil moel reaalsusest. Oma tuge otsitakse ilmselt nii tsiteeritavuse tarbeks kui publikuhuvi garanteerimiseks ka tuntumatest nimedest."}, {"text_idx": "#000012", "text": "U\u0308hest ku\u0308ljest na\u0308idati tuntud tugevate autorite teoseid, mida vo\u0303iks pidada fantaasiafilmideks: Quebeci filmitegija Denis Co\u0302te\u0301 keskmisest eksperimentaalsem vaimulugu \"Kadunud linnade antoloogia\"3 on to\u0303eline o\u0303hustikufilm, mis na\u0308itab vaimude abil meie vo\u0303imetust lahti lasta, aktsepteerida kaotust, muutust. Co\u0302te\u0301 teeb filme, mis on mo\u0303eldud va\u0308ga selgelt kinos vaatamiseks, omamoodi vo\u0303itluslik seisukohavo\u0303tt netflixistumise foonil. Brasiilia filmitegijate Kleber Mendonc\u0327a Filho ja Juliano Dornellesi \"Bacurau\" aga jo\u0303udis siia ja\u0308rvea\u0308a\u0308rsesse va\u0308ikelinna va\u0308rskelt saavutatud eduga Cannes'is, kus vo\u0303ideti Z\u030cu\u0308rii auhind ehk olulisuselt kolmas preemia."}, {"text_idx": "#000013", "text": "\"Bacurau\" segab naksaka jandi raames erinevaid z\u030canre alates melodraamast ja vesternist ning lo\u0303petades inimjahi-po\u0303nevike vo\u0303i splatter'iga, ning vo\u0303ib resultaadina vibava tooni ja kohmaka na\u0308itlemise to\u0303ttu kohati u\u0308sna na\u0308rvidele ka\u0308ia, aga tulemus on kindlasti midagi unikaalset. Dornelles kinnitab mulle intervjuus: \"Meie eesma\u0308rk oli mitte u\u0308le mo\u0303elda ning teha asju lihtsalt su\u0308damest ja tunde ja\u0308rgi. Kui meile o\u0308eldakse, et tegime midagi senina\u0308gematut, siis on see parim vo\u0303imalik kompliment.\" Kolm aastat tagasi linastus Cannes'i vo\u0303istluses Filho eelmine film \"Aquarius\" (2016, Dornelles oli filmi peakunstnik), millega jo\u0303uti skandaalselt ko\u0303igi kodumaiste lehtede esiku\u0308lgedele, sest esilinastuse eel piketeeris tiim plakatitega \"Brasiilias toimub riigipo\u0308o\u0308re\". Samal ajal vahetus nende kodumaal to\u0303esti vo\u0303im ja Jair Bolsonaro tegutsemise valguses on mo\u0303istetav, et ka \"Bacurau\" on mo\u0303eldud tugeva su\u0308steemikriitikana. Filmi tegevus toimub mo\u0303ni aasta tulevikus, aga olukord, kus rikkad la\u0308a\u0308ne a\u0308rimehed ka\u0308ivad omamoodi safaril vaeseid brasiilia ku\u0308laelanikke ku\u0308ttimas, vo\u0303iks meie ettekujutuses saada to\u0303elisuseks juba homme."}, {"text_idx": "#000014", "text": "Kolmanda o\u0303nnestunud na\u0308itena vo\u0303iks tuua meeleheitel koduperenaise paranoiatrilleri \"Neela alla\"4, kus noorukesel abielunaisel Hunteril (Haley Bennett) areneb suurest u\u0308ksindusest ja hu\u0308ljatusetundest va\u0308lja maania hakata alla neelama erinevaid pisiesemeid, mis majapidamises ette ja\u0308a\u0308vad. Kirjeldus tundub lihtsalt ja\u0308lk, aga film ise on meisterlik nii narratiivi kui ka psu\u0308hholoogilise analu\u0308u\u0308si poolest. Igal ko\u0303rval\u00adtegelasel on oma ta\u0308pne, kohati tugevat vastureaktsiooni po\u0303hjustav u\u0308lesanne, ning viimases kolmandikus minnakse looga su\u0308gavaks ja mitmekihiliseks hoopis nii jalustrabavalt ootamatul moel, et filmile la\u0308inud rahvusvaheline kriitikute auhind tundub igati va\u0308lja teenitud."}, {"text_idx": "#000015", "text": "Kui \"Neela alla\", nagu kaks eeltoodud na\u0308idetki, kompab fantaasiafilminduse piire ehk just selles mo\u0303ttes, kui va\u0308hese irreaalsusega on vo\u0303imalik fantastika valda paigutuda, siis on tore to\u0303deda, et Eesti mitte lihtsalt ei osalenud ta\u0308navuse festivali programmis, vaid lo\u0303i kaardipaki ka korralikult segi, pakkudes ma\u0308rksa su\u0308rreaalsemat filmielamust."}, {"text_idx": "#000016", "text": "Paari aasta eest Eestisse kolinud hispaania avangardse filmitegija Miguel Llanso\u0301ga tuli Sirbis juttu juba poolteist aastat tagasi5, kui oli alles valmimas tema psu\u0308hhedeelne retrofuturistlik debu\u0308u\u0308tfilm \"Jeesus na\u0308itab sulle teed kiirteele\"6. Nu\u0308u\u0308d esilinastus film Neucha\u0302teli vo\u0303istlusprogrammis ja leidis sooja vastuvo\u0303tu oma paranoilise na\u0308gemusega uuest globaalsest vo\u0303imustruktuurist, mida juhib internetivo\u0303rgustik Psychobook. Filmis figureerivad muuhulgas CIA, arvutiviirus nimega Stalin, Jeesus Kristus, George Bush, Lauri Lagle, u\u0308lekaaluline mustanahaline Batman, vo\u0303itluskunstide spetsialistid ja loo peategelast agent Gaganot ma\u0308ngiv Etioopia na\u0308itleja Daniel Tadesse Gagano, kelle moondunud kehakuju on rabavas konfliktis ta lu\u0308u\u0308rilise esituslaadi ja ilmega. Tulemuseks on film, mis segab vanakooli tehnikat moodsate vandeno\u0303uteooriatega ja paneb oma ka\u0308mbiga itsitama, aga samas on teemad va\u0308gagi mo\u0303tlemapanevad."}, {"text_idx": "#000018", "text": "Pakun talle ja ta filmile hu\u0308poteesi korras sama auhinda, mille ta sai siit kaks aastat tagasi oma 40-minutilise esikfilmiga \"Puru\"7 \u2013 parima kunstnikuto\u0308o\u0308 preemiat alapealkirjaga \"Kujutle tulevikku\" (\"Imagine the future\")."}, {"text_idx": "#000032", "text": "Tristan Priima\u0308gi filmisoovitused: \"Rocketman\", \"Mid90s\"ja \"Mamps\""}, {"text_idx": "#000033", "text": "Cannes'i filmifestival: suure lina peegeldused"}, {"text_idx": "#000041", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000046", "text": "Daniel Levi andis va\u0308lja uue loo \"Honey\""}, {"text_idx": "#000047", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000049", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000050", "text": "Arvustus. \"Tume paradiis\": pidu peo pa\u0308rast"}, {"text_idx": "#000051", "text": "Endla teater kuulutas va\u0308lja uue teatrijuhi konkursi"}, {"text_idx": "#000053", "text": "Marika Vaarik: ko\u0303hkluseid mul ei ole"}, {"text_idx": "#000069", "text": "Arvustus. Zetode \"La\u0308tsi pitto\" on pealkirjale vastav ku\u0308te"}]